Ёсць на выставе макет ваеннай формы ўдзельніка легендарнага Парада Перамогі, які прайшоў 24 чэрвеня 1945 года на Чырвонай плошчы ў Маскве Прымаў яго маршал Георгій Жукаў. Адметна, што 200 сцягоў і штандараў разгромленых нямецкіх частак байцы неслі ў чорных пальчатках. Так падкрэслівалі тое, што нават у рукі дрэўкі гэтых штандараў браць агідна. І кідалі іх на спецыяльны памост, каб яны не закранулі бруку Чырвонай плошчы. А ўвечары таго ж дня памост і ўсе пальчаткі спалілі.